г. ЕА представи актуализирана прогноза за търсенето на AFRP за автомобилни HEX въз основа на по-подробен доклад на IHS Markit за производството на леки превозни средства, посочващ видовете двигатели. Този доклад беше публикуван едновременно с доклада от 5 юли 2021 г., посочен в съображение 91, и тези доклади не си противоречаха един на друг. Въз основа на това ниската прогноза на ЕА беше повишена от 222 на 232 хиляди тона. Прогнозата на ЕА, която се основаваше на данни на DuckerFrontier/LMC Automotive за първото тримесечие на 2021 г., остана на същото равнище — 263 хиляди тона.
 (104)
 Сравнявайки данните от 5 юли 2021 г. на IHS Markit с тези от 29 юли 2021 г. на LMC с разбивка по вид двигател, Комисията забеляза, че данните на LMC, по отношение на които се твърдеше, че са съобразени със законодателния пакет „Подготвени за цел 55“, отново съдържаха прогноза за доста по-висок дял на ДВГ (40 %) за 2026 г. в сравнение с данните на IHS Markit от 5 юли (22 %), публикувани преди съобщението за законодателния пакет „Подготвени за цел 55“ и използвани от ЕА за нейната прогноза.
 (105)
 Въз основа на горното Комисията счете, че е трудно да се прогнозира равнището на търсенето на AFRP за автомобилни HEX за 2026 г. с голяма степен на точност, тъй като все още има редица неясноти относно прилагането на законодателния пакет „Подготвени за цел 55“ в електрификацията на мобилността, и по-конкретно в производството на леки автомобили. Във всеки случай Комисията счете за разумни прогнозите на ЕА за търсенето, независимо дали се основават на последните налични данни на IHS Markit, както препоръчва Valeo, или на по-високите стойности в данните на LMC.
 (106)
 След допълнителното разгласяване Valeo коментира, че коментарите на Комисията относно данните на LMC от 29 юли 2021 г. са неправилни. Valeo изтъкна, че данните на LMC не се отнасят само до ЕС-27, а в тях са взети предвид и бавните усилия на Турция и Русия в посока електрификация на автомобилния сектор вследствие липсата на еквивалентно на Зеления пакт законодателство. Въз основа на това Valeo заяви, че данните на LMC са пълни и надеждни и затова е трябвало да бъдат взети предвид от Комисията. Освен това то заяви, че Комисията не е предоставила съответни данни, свързани с дела на ДВГ, на електрическите и на хибридните превозни средства, както и че Комисията следва да разгледа данните на LMC в своята оценка на прогнозното търсене на AFRP за автомобилни HEX, защото макар че IHS Markit е най-авторитетният източник, данните на LMC са единствените данни по досието, в които е определено количествено въздействие на обявения Зелен пакт.
 (107)
 При липсата на налични данни на LMC по държави производители Комисията не можеше да потвърди коментарите на Valeo относно по-бавния темп на електрификация в Русия и Турция, който се твърди, че е бил взет предвид от LMC. Във всеки случай, както е посочено в съображения 97 и 101, Комисията счете, че географският обхват на данните на LMC е неподходящ за оценка на вътрешното търсене; че информацията, предоставена от ЕА, е